Sabinet | Oplettende na die letter ... oftewel : die vermoë om aan &apos;n stuk papier gehoorsaam te wees : navorsings- en oorsigartikels : voorwaardes vir &apos;n gesonde samelewing (gemeenskap)
n Tydskrif vir Geesteswetenskappe - Oplettende na die letter ... oftewel : die vermoë om aan &apos;n stuk papier gehoorsaam te wees : navorsings- en oorsigartikels : voorwaardes vir &apos;n gesonde samelewing (gemeenskap)
Author J.C. Pauw1
Source : Tydskrif vir Geesteswetenskappe, Volume 55 Number 4, Dec 2015, p. 618 - 631
Keyword(s) : Beleidsdivergensie, Gees van die wet, Gemeinschaft, Gesellschaft, Interpretation, Lees, Letter of the law, Letter van die wet, Obedience to the law, Onderbroke ewewig, Policy divergence, Punctuated equilibrium, Reading, South African Constitution, Spirit of the law, Suid-Afrikaanse Grondwet, Uitleg and Wetsgehoorsaamheid
Aandag aan die letter van die wet word beredeneer as voorskrif vir &apos;n meer deugdelike samelewing in die Suid-Afrika van 2015, waar daar klaarblyklik probleme met wetsgehoorsaamheid is. Die letter van die wet is veral belangrik in verbande wat met Tönnies se begrip Gesellschaft beskryf kan word. Die letter van die wet word gedefinieer as dit wat geskryf staan, teenoor dit wat nie geskryf staan nie. Die artikel gee toe dat die letter uitgelê moet word, maar dan verkieslik aan die hand van aanduidings wat ook op skrif is. Die vermoë om jou aan die letter van die wet, maar ook aan voorskrifte in ander vorme, soos padtekens, breipatrone en partiture, te onderwerp is &apos;n verworwenheid van ons beskawing. Dit moet as &apos;n waarde in stand gehou word. Die Grondwet van die Republiek van Suid-Afrika, 1996, word nie letterlik genoeg hanteer nie. Die ongeskrewe gees van die Grondwet, waarop daar soveel beroepe gedoen word, bestaan nie as unitêre uitlegvoorskrif nie. Die gees van bepalings word deur magtiges beheer as dit nie op skrif is nie. Skryf en lees is wesentlik deel van die heerskappy van die reg. Wanneer regulasies gemaak word en beleid divergeer, word &apos;n besondere vermoë van amptenare geverg om besluite ooreenkomstig die magtigende wetgewing te neem. Ten slotte: nie alle wetlike voorskrifte behoort nagekom te word nie. Wanneer onberade voorskrifte bestaan, moet hulle egter nagekom word tot tyd en wyl hulle vervang kan word binne &apos;n model wat as onderbroke ewewig beskryf word.
Persistent Link : https://hdl.handle.net/10520/EJC183058
DOI : 10.17159/2224-7912/2015/v55n4a8